Джангы Зеландия

Джангы Зеландия (, ) — Шош океанны къыбыла-кюнбатыш кесегинде, эки уллу айрымкан (Шимал айрымкан эмда Къыбыла айрымкан) бла къатында болгъан кёб санда (700 джууукъ) гитчерек айрымканлада орналгъан къралды. Ара шахары — Веллингтонду. Джангы Зеландияда джашагъанланы саны 4 377 000 адам чакълы бирди (2010 джыл). Кърал, конституциялы монархия бла парламентли демократияны принциплеринде къуралгъанды эмда дунияны айныгъын къралларыны санына киреди.

XI—XIV ёмюрледе бу джуртда Полинезиядан чыкъгъан адамла джерлешгендиле, европалы тенгиз тинтиучюле айрымканны 1642 джылда ачхандыла. Уллу Британия, 1762 джылдан башлаб джангы джерлени джаратыуну тири бардыргъанды. Джангы Зеландияны баш энчи халларындан бири, география энчилигиди. Къралны эм джууукъ хоншулары — Тасманны тенгизи ортада болгъан Австралия кюнбатышда (эм къысха джол — 1700 км чакълы бирди); шималда айрымкан территорияла — Джангы Каледония (1400 км чакълы бир), Тонга (1800 км чакълы бир) эмда Фиджи (1900 км чакълы бир).

Джангы Зеландияны королевствосуну къурамына, къралгъа башчылыкъ этиуде бойсунмагъан алай а Джангы Зеландия бла эркин биригиуде болгъан айрымкан къралла киредиле: Кукну айрымканлары, Ниуэ, оноуун кеси джюрютмегенле — Токелау эмда Антарктикада болгъан Россну территориясы.

 Галерея 
Джангы Зеландияны панорама фотографиялары thumb|none|500px|Коромандел джарымайрымкан, Шимал айрымкан thumb|none|500px|Уайкаремоана кёл, Шимал айрымкан thumb|none|500px|Куинстаун шахарны тийресинде тау ландшафт, Къыбыла айрымкан thumb|none|500px|Окленд шахар, къралны эм уллу шахары thumb|none|500px|Окленд шахар, шимал джагъасындан кёрюнюмю thumb|none|500px|Веллингтон, Джангы Зеландияны ара шахары thumb|none|500px|Джангы Зеландияны Парламентини мекямларыны комплекси, Веллингтон шахар

 Белгиле 

 Джибериуле 
 Джангы Зеландияны правительствосу 
 Te Ara — Джангы Зеландияны энциклопедиясы 
 Культураны эмда тарихден къалгъан затланы министерстволары 
 Джангы Зеландияны Россия Федерацияда посольствосу 
 Россия Федерацияны Джангы Зеландияда посольствосу 


Къралла 
Категория:Айрымкан къралла
Категория:Океания